สถานเอกอัครราชทูต ณ กรุงอัมมาน เตือนคนไทยในอิรัก ระวังและหลีกเลี่ยงการเดินทางใกล้สถานที่ชุมนุม ส่วนผู้ที่จะเดินทาง ขอให้ยกเว้นการเดินทางไปอิรักชั่วคราว
สถานเอกอัครราชทูต ณ กรุงอัมมาน เตือนคนไทยในอิรัก ระวังและหลีกเลี่ยงการเดินทางใกล้สถานที่ชุมนุม ส่วนผู้ที่จะเดินทาง ขอให้ยกเว้นการเดินทางไปอิรักชั่วคราว จนกว่าสถานกาณ์จะกลับสู่ภาวะปกติ สถานเอกอัครราชทูต ณ กรุงอัมมาน ประเทศจอร์แดน มีประกาศ เรื่อง สถานการณ์ความไม่สงบในอิรัก โดยระบุว่า ตามที่เกิดเหตุการณ์ความตึงเครียดระหว่างสหรัฐอเมริกาและอิหร่าน ตั้งแต่วันที่ 3 มกราคม 2563 จนถึงปัจจุบัน ส่งผลให้เกิดเหตุการณ์ความไม่สงบและความรุนแรงในอิรัก สถานเอกอัครราชทูต ณ กรุงอัมมาน จึงประกาศให้คนไทยที่พำนักในอิรักใช้ความระมัดระวังและหลีกเลี่ยงการเดินทางใกล้สถานที่ชุมนุม รวมทั้งขอให้ผู้ที่จะเดินทางไปอิรัก ยกเว้นการเดินทางไปอิรักเป็นการชั่วคราวจนกว่าสถานกาณ์จะกลับสู่ภาวะปกติและขอให้ติดตามข้อมูลข่าวสารอย่างใกล้ชิด โดยสามารถติดต่อสถานเอกอัครราชทูตฯ ได้ตลอด 24 ชั่วโมง และทางเฟซบุ๊ก @RTEamman